ડાહ્યો તે દેશાવર વેઠે,  જ્ઞાની બહુ અથડાયે ધીરવીરના પગ સંકટમાં કદી નહીં લથડાયે  ધાર્યુ  મેળવે  વા ટકી  રહે,  વા તે  મૃત્યુ પામે ત્રણેથી તેને બહુ જશ છે, શત્રુ ધન્ય કહે સામે  પ્રપંચ રણમાં બહુ સપડાવે,  મોટા ત્રણે તાપો શૂર વીર જન કળે વળેથી, મારે તે પર છાપો   ભણી વધારો જોસ્સા સહુ જન, પણ કબજામાં રાખો પહેલેથી  એ  જીતી  જાણો  તો,  શત્રુ  નીચે  નાખો  જાણી  જોઈ  ના  સંકટ  વ્હોરો,  સંકટમાં  ન   બીઓ કહે નર્મદ સહુ ધીરવીર થઈ, જશ લઈ જુગજુગ જીવો -નર્મદ